
Text rozhodnutia
Súd: Krajský súd Košice Spisová značka: 6Sd/32/2016 Identifikačné číslo súdneho spisu: 7016200499 Dátum vydania rozhodnutia: 18. 10. 2017 Meno a priezvisko sudcu, VSÚ: JUDr. Dana Bystrianská ECLI: ECLI:SK:KSKE:2017:7016200499.3 Uznesenie Krajský súd v Košiciach v právnej veci navrhovateľa: H. U., J. XX, P., bytom K. XX, XXX XX P., proti odporcovi: Sociálna poisťovňa, ústredie, ul. 29. augusta č.8, Bratislava, v konaní o preskúmanie zákonnosti rozhodnutia odporcu č. XXX XXX XXXX X zo dňa 3. 12. 2015, takto r o z h o d o l : Pripúšťa späťvzatie odvolania navrhovateľkou a konanie o odvolaní z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Odvolaním doručeným odporcovi dňa 14. 1. 2016 sa navrhovateľka domáhala preskúmania rozhodnutia odporcu č. XXX XXX XXXX X zo dňa 3. 12. 2015, ktorým jej bol podľa ustanovenia § 82 a §82b zákona č. 461/2003 Z.z o sociálnom poistení priznaný od 1. 1. 2016 starobný dôchodok zvýšený na sumu minimálneho dôchodku v sume 269,50 Eur mesačne. Navrhovateľka podala proti rozhodnutiu návrh na jeho preskúmanie. Odporca sa na pojednávaní súdu vyjadril, že napadnuté rozhodnutie bolo navrhovateľke doručované podľa zákona o sociálnom poistení. Starobný dôchodok bol navrhovateľke priznaný vo výške minimálneho dôchodku ako výhodnejší ako jej starobný aj po jeho valorizácii /§§ 82, 82b zákona o sociálnom poistení/. Navrhovateľka opravný prostriedok preto zobrala späť v celom rozsahu so súhlasom odporcu a navrhla, aby súd konanie zastavil. Podľa § 246c ods. 1, prvá veta, O.s.p., pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Opravný prostriedok je prípustný, len ak je to ustanovené v tejto časti. V danej veci ide o konanie podľa III. hlavy piatej časti O.s.p. (§ 250l a nasl. - rozhodovanie o opravných prostriedkoch proti rozhodnutiam správnych orgánov). Podľa ustanovenia § 250l ods. 2 O.s.p., pokiaľ v tretej hlave piatej časti O.s.p. nie je ustanovené inak, použijú sa pre konanie o opravných prostriedkoch proti rozhodnutiam správnych orgánov primerane ustanovenia druhej hlavy piatej časti O.s.p. s výnimkou § 250a. Podľa ustanovenia § 250d ods. 3 O.s.p., súd uznesením konanie zastaví, ak bola žaloba vzatá späť. Žalobca môže vziať žalobu späť až do rozhodnutia súdu (§ 250h ods. 2 O.s.p.). Súd z dôvodu späťvzatia opravného prostriedku navrhovateľkou v súlade s citovanými zákonnými ustanoveniami konanie vo veci zastavil. O trovách konania súd rozhodol podľa ustanovenia § 146 ods. 1 písm. c) O.s.p. použitého v spojení s ustanovením § 246c ods. 1 prvá veta O.s.p., v zmysle ktorého žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu možno podať odvolanie do 15 dní odo dňa jeho doručenia na Najvyšší súd SR v Bratislave prostredníctvom Krajského súdu v Košiciach, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu odvolanie smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

